Joves per la Independència comencen a caminar Avui han presentat el manifest i el dia 3 de setembre faran el primer CongrésJoves per la Independència comencen a caminar després d’haver iniciat ja el procés de constitució, que durarà tot l’estiu, fins a celebrar el primer Congrés el dia 3 de setembre. S'ha recalcat la importància de començar a treballar per assolir l’Estat propi i gaudir d’aquesta manera, dels avantatges d’una Catalunya pròspera en el sí de la Unió Europea. El manifest destaca que la independència és una fita “imprescindible”, per a un col·lectiu, el dels joves, que tenen un futur poc esperançador. I han anunciat, que tot i que aparentment “no hi ha solució possible” l’Estat propi ja no és una utopia i l’única solució per aconseguir un futur millor. Per la seva part, el Secretari General de SI, Uriel Bertran, s’ha mostrat orgullós de la implicació i participació dels joves de SI i ha manifestat que és un error pensar que els joves d’avui no participen, “avui ens ho demostren. El futur passa per ells”. D’altra banda, Bertran ha valorat positivament la manifestació “explícitament independentista” del passat dissabte, “tot un èxit de participació”. Segons ell, l’anhel social d’aconseguir l’Estat propi s’està forjant com “l’objectiu nacional dels propers anys”. Finalment, però, ha lamentat que tot i que aquest desig sigui ben viu entre la societat no ho sigui entre la classe política. Fet que s’evidencia en què a la manifestació no hi eren tots els partit polítics. “Deurien estar fent la cort al PP i a l’Alicia Sánchez Camacho”, ha dit.Per la seva part, el president de SI, Toni Strubell, ha enviat avui al seu homòleg de la Nova Aliança Flamenca (NVA), Bart de Wever, una carta on expressa "una càlida salutació del poble català, avui que és el dia de Flandes, amb la voluntat de que Flandes esdevingui un Estat independent, fet que permetrà aprofundir en la prosperitat i la llibertat col·lectiva i individual de tots els flamencs. Visca Flandes lliure!".  Solidaritat Catalana
Per tots aquells que es vulguin adherir al projecte: http://www.jovesperlaindependencia.cat/adhesions/
I de què serveix adherir-se aquí si ja estem adherits a SI?
Els adherits a SI no paguen quota. Però hi pot haver joves que no són adherits a SI i es volen adherir a Joves.
 Però si jo ja estic adherit a SI i sóc jove, m'hi he d'adherir o no?
Sí ja que és com si comencéssim de 0. 
Però i de què serveix?
Per tenir una base de dades de Joves i tenir un cens de cara el Congrés Constituent. 
 I la llista de correu dels joves encara existeix? Jo abans sempre rebia correus dels Joves de SI i ara fa molt de temps que no en rebo.
Massa esforç per aquesta colla de sectaris malfeiners. Si realment vulguessin fer una organització de joves operativa començarien per organitzar les joventuts de les diferents seccions locals. Si ho munten des de dalt és perquè a qui volen fer servei és a dalt: aplaudir la direcció i fer-los la claca, sense cap servei a l'independentisme ni al jovent català.
Massa esforç per aquesta colla de sectaris malfeiners.I ho diu la persona menys sectària de tot el fòrum.